Diari Oficial de la Generalitat Valenciana


Sumari del DOGV 9355, del 06-06-2022 (2022/4073)

Informació pública de la incoació del procediment contradictori per a determinar l'incompliment del deure de conservació de l'edificació situada en el carrer del Colmenar, número 34.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   9355

Data del DOGV
:   06-06-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/4073


Data del document
:   09-05-2022

Organisme emissor
:   Ajuntament d'Alzira

Tipus de document
:   Anunci

Descriptors 

:   * Alzira
    * pla d'urbanisme
    * administració local

Informació pública de la incoació del procediment contradictori per a determinar l'incompliment del deure de conservació de l'edificació situada en el carrer del Colmenar, número 34. [2022/4073]  
La Junta de Govern Local en sessió de 30 de març de 2022 va adoptar el següent acord:  
  
Primer  
Incoar procediment contradictori a fi de determinar l'eventual incompliment del deure de conservació de l'edificació situada al carrer Colmenar núm. 34 amb referència cadastral 6775775FW5458G6103PN, per part de la persona propietària Estany Port, SL.  
  
Segon  
Sotmetre a informació pública l'acord expressat en el dispositiu primer d'aquest acord pel termini d'un (1) mes anunciant-se en el Diari Oficial de la Generalitat Valenciana i en un periòdic de la província d'àmplia difusió.  
  
Tercer  
Establir un termini de dos (2) mesos, comptats des de la notificació individualitzada d'aquest acord perquè la propietat Estany Port, SL, i en el seu cas, les persones titulars de drets reals, presenten escrit pel qual manifesten una d'aquests tres opcions:  
1. S'oposen, al·legant que no existeix incompliment, que aquest no és imputable a la propietat, sinó a una decisió administrativa, o qualsevol altre motiu que al seu dret convinga.  
2. Es comprometen a sol·licitar llicència en un termini màxim addicional i improrrogable d'altres dos mesos i, efectivament, a edificar atorgant fiança del 5 % del cost de les obres mitjançant la presentació del preceptiu projecte bàsic d'edificació o de demolició.  
3. Manifesten la seua voluntat d'adherir-se, en el seu cas, al règim concertat amb la part promotora que siga seleccionada en pública concurrència en el règim de substitució forçosa regulat en el TRLOTUP. En aqueix cas podran rebre, mitjançant reparcel·lació horitzontal forçosa, parts o departaments construïts de l'edifici en funció dels costos de construcció o rehabilitació que sufraguen o del valor de la finca aportada de la qual són titulars, en justa proporció dels beneficis i càrregues que l'actuació concertada comporta.  
  
Quart  
Notificar el present acord a les persones interessades amb indicació que es tracta d'un acte de tràmit contra el qual no es pot interposar cap recurs, sense perjudici de les accions que considere oportú interposar.  
  
De conformitat amb el que es disposa en l'article 194.1 del Decret legislatiu 1/2021, de 18 de juny, pel qual s'aprova el text refós de la Llei d'ordenació del territori, urbanisme i paisatge de la Comunitat Valenciana, es procedix a la publicació del present anunci, a l'efecte que, pel termini d'un mes, a partir de l'endemà de publicar-se en el DOGV, les persones que puguen resultar interessades, formulen les al·legacions, observacions i reclamacions que estimen convenients.  
  
  
Alzira, 9 de maig de 2022.- La regidora delegada: Sara Garés Ull.